MESTSKÁ   ČASŤ   BRATISLAVA-PETRŽALKA
	Kutlíkova 17                                                                              852 12 Bratislava 5

Sp. zn. 2010/8351-13/Li	
O Z N Á M E N I E

     Mestská časť Bratislava-Petržalka v súlade s § 34 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“) oznamuje, že Rímskokatolícka cirkev, Bratislavská arcidiecéza, Špitálska 7, 814 92 Bratislava 1, v zastúpení spoločnosťou RACEN, s.r.o., Mlynská 5139/10, 921 01 Piešťany (ďalej len „navrhovateľ“) predložil Ministerstvu životného prostredia SR (ďalej len „ministerstvo“) v súlade s §31 citovaného zákona správu o hodnotení navrhovanej činnosti:

„Kapitulské polia, zóna administratívy, bývania a rekreácie
 Bratislava-Petržalka“

ktorý   zaslalo    ministerstvo  v súlade s § 33 ods. 1 zákona mestskej časti Bratislava-Petržalka ako dotknutej obci.
     Navrhovaná činnosť je situovaná v časti lokality „Kapitulské polia“ severozápadne od zastavaného územia mestskej časti Petržalka. Z juhu a západu je územie vymedzené štátnou hranicou medzi Slovenskou republikou a Rakúskou republikou, na severe cestnou komunikáciou Viedenská cesta I/61 a z východu diaľničným privádzačom spájajúcim diaľničný obchvat  D2 so západnou časťou zastavaného územia Petržalka. Navrhovaná činnosť predstavuje výstavbu komplexu objektov, ktorý počíta s funkčným využitím malopodlažnej a viacpodlažnej bytovej zástavby, s funkciou občianskej vybavenosti, objektmi pre využitie školstva, sociálnych služieb a kultúry. Celková plocha pozemku je 368 073 m2. Predkladané sú dva varianty riešenia. Prvý variant uvažuje s plochou 44 758 m2 a druhý variant s plochou 51 291 m2 zastavanou objektmi.  
     Do správy o hodnotení je možné nahliadnuť na Miestnom úrade mestskej  časti  Bratislava-Petržalka,  na  oddelení  životného prostredia, Kutlíkova 17,    č. dv. 417 v stránkových dňoch a  hodinách. Verejnosť môže v súlade s § 34 zákona doručiť písomné stanovisko ministerstvu do 30 dní od zverejnenia záverečného zhrnutia.	   

Milan Ftáčnik
     starosta